171.000

Lescha davart il princip da transparenza (lescha da transparenza)

dals 19-04-2016 (versiun dals 01-01-2025)

Il cussegl grond dal chantun Grischun1),

sa basond sin l'art. 31 al. 1 da la constituziun chantunala2), suenter avair gì invista da la missiva da la regenza dals 25 d'avust 20153),

concluda:

1. Disposiziuns generalas

Object, intent e finamiras

Art.  1 1 Questa lescha regla l'access a documents uffizials.

2 Ella   ha   l'intent   da   promover   la   transparenza   davart   las   activitads   dals   organs publics, cun la finamira da facilitar la libra furmaziun da l'opiniun, il diever dals dretgs democratics e la controlla da l'agir dal stadi sco er da rinforzar la chapientscha e la confidenza da la populaziun envers ils organs publics.

Art.  2

Champ d'applicaziun persunal 1. princip 1 La lescha vala per tut ils organs publics.

2 Sco organs publics valan:

a)

b)

las autoritads, las administraziuns e las cumissiuns dal chantun;

las autoritads, las administraziuns e las cumissiuns da las corporaziuns, dals instituts e da las fundaziuns da dretg public chantunal;

persunas   natiralas   u   giuridicas   u   autras   organisaziuns   da   dretg   privat, uschenavant ch'ellas adempleschan incumbensas publicas chantunalas ch'èn vegnidas delegadas ad ellas.

c)

1) PCG 2015/2016, 811 2) DG 110.100 3) pagina 719 * tabellas da las modificaziuns a la fin dal relasch

1

171.000

2. excepziuns

Art.  3 1 La lescha na vala betg:

a)

b)

c)

per   organs   publics   che   prendan   part   da   la   concurrenza   economica   e   che n'ageschan betg suveranamain en quest connex;

per autoritads giudizialas en il sectur da la giurisdicziun;

per furniturs da prestaziuns dals fatgs da sanadad e dal sectur social, en spezial per   l'ospital   chantunal   dal   Grischun,   per   ils   servetschs   psichiatrics   dal Grischun sco er per l'institut d'assicuranza sociala dal Grischun.

Champ d'applicaziun material

Art.  4 1 La lescha na vala betg per l'access a documents uffizials concernent:

a)

b)

c)

d)

e)

2 L'access a documents uffizials che cuntegnan datas persunalas da la petenta u dal petent sa drizza tenor la lescha chantunala davart la protecziun da datas.

proceduras civilas;

proceduras penalas;

proceduras da la giurisdicziun publica ed administrativa;

proceduras da l'assistenza giudiziala e da l'agid uffizial internaziunal;

proceduras da cumpromiss.

Resalva da disposiziuns spezialas

Art.  5 1 Resalvadas restan disposiziuns d'autras leschas che:

a)

b)

designeschan tschertas infurmaziuns sco secretas; u cuntegnan premissas che divergeschan da questa lescha per l'access a tschertas infurmaziuns.

Art.  6 Document uffizial 1 In document uffizial è mintga infurmaziun che:

a)

b)

è registrada sin x in purtader d'infurmaziuns;

è en possess d'in organ public, dal qual ella deriva u al qual ella è vegnida communitgada; e concerna l'adempliment d'ina incumbensa publica.

c)

2 Sco   documents   uffizials   valan   er   documents   che   pon   vegnir   generads   tras   ina simpla procedura electronica sin fundament d'infurmaziuns registradas, las qualas adempleschan las pretensiuns tenor l'alinea 1 literas b e c.

3 Betg sco documents uffizials na valan documents che:

a)

b)

c)

vegnan duvrads d'ina autoritad per intents commerzials;

n'èn betg finids; u èn destinads al diever persunal.

2

2. Dretg d'access a documents uffizials

171.000

Princip da transparenza

Art.  7 1 Mintga persuna ha il dretg d'access a documents uffizials.

2 L'access vegn concedì cun:

a)

b)

c)

3 Sch'in document uffizial è publitgà en in organ da publicaziun u sin la pagina d'internet da l'organ public, vala la pretensiun d'access sco ademplida.

infurmar davart il cuntegn;

laschar prender invista al lieu;

consegnar ils documents u trametter copias.

Excepziuns

Art.  8 1 L'access a documents uffizials vegn restrenschì, suspendì u refusà, sch'i èn avant maun interess publics u privats predominants che stattan en cuntradicziun cun in access.

2 Interess publics predominants èn en spezial avant maun, sche la concessiun da l'access pudess:

a)

b)

restrenscher la libra furmaziun da l'opiniun e da la voluntad da l'organ public;

periclitar la posiziun d'in organ public en il rom da tractativas currentas u previsas;

impedir ina mesira uffiziala;

periclitar l'urden public u la segirezza publica;

donnegiar las relaziuns cun autras instituziuns publicas.

c)

d)

e)

3 Interess   privats   predominants   èn   en   spezial   avant   maun,   sche   la   concessiun   da l'access pudess:

a)

b)

c)

donnegiar la sfera privata da terzas persunas;

revelar secrets professiunals ubain secrets da fatschenta u da fabricaziun;

violar il dretg d'autur.

Cas spezials

Art.  9 1 Documents  uffizials  dastgan  vegnir  rendids  accessibels  pir,  cur  che  la  decisiun politica   u   administrativa,   per   la   quala   ils   documents   furman   la   basa,   è   vegnida prendida.

2 I n'exista nagin dretg d'access als protocols ed als documents da las sesidas da cumissiuns parlamentaras da controlla, da surveglianza e d'inquisiziun.

3

171.000

3. Procedura per l'access a documents uffizials

Dumonda

Art.  10 1 La dumonda da survegnir access a documents uffizials sto vegnir drizzada a l'organ public   che   ha   redigì   il   document   u   che   ha   survegnì   il   document   sco   adressat principal da terzas persunas che na suttastattan betg a questa lescha.

2 La dumonda sto vegnir inoltrada en scrit. Ella na sto betg vegnir motivada, sto dentant esser precisada en moda suffizienta.

Protecziun da datas persunalas da terzas persunas

Art.  11 1 Sch'in organ public tira en consideraziun da conceder l'access a documents uffizials che cuntegnan datas persunalas da terzas persunas, ston questas datas l'emprim sche pussaivel vegnir anonimisadas u allontanadas.

2 Sche las datas persunalas na pon betg vegnir anonimisadas u allontanadas, ston vegnir tadladas las persunas pertutgadas. La dumonda d'access sto vegnir refusada, sch'il consentiment vegn refusà u sch'i chaschunass sproporziunadamain blera lavur e blers custs per survegnir il consentiment.

3 Excepziunalmain po l'access vegnir concedì er en cas ch'il consentiment manca, sch'igl è avant maun in interess public predominant.

Decisiun

Art.  12 1 L'organ public decida uschè svelt sco pussaivel, per regla dentant il pli tard entaifer 30 dis suenter l'entrada da la dumonda.

2 Sche   l'organ   public   refusa   cumplainamain   u   parzialmain   la   dumonda   u   sch'el conceda   l'access,   cumbain   ch'in   persuna   pertutgada   ha   refusà   ses   consentiment, relascha   el   ina   disposiziun.   La   procedura   sa   drizza   tenor   la   lescha   davart   la giurisdicziun administrativa (LGA) dals 31 d'avust 2006.

Protecziun giuridica

Art.  13 1 La   protecziun   giuridica   sa   drizza   tenor   la   lescha   davart   la   giurisdicziun administrativa (LGA) dals 31 d'avust 2006.

2 Decisiuns d'in organ public, per las qualas questas disposiziuns na prevesan nagin med legal, pon vegnir contestadas directamain tar la Dretgira superiura. * 3 Las instanzas da recurs han er access a documents uffizials che suttastattan a la secretezza.

Documents uffizials archivads

Art.  14 1 Suenter l'archivaziun sa drizza l'access a documents uffizials tenor la lescha davart la gestiun da documents e l'archivaziun.

4

171.000

Custs e taxas

Art.  15 1 Per l'access a documents uffizials vegn incassada ina taxa, sch'il tractament d'ina dumonda chaschuna lavur e custs considerabels. Dal rest è l'access a documents uffizials gratuit.

2 Per la procedura giudiziala da protecziun giuridica vegnan incassadas taxas.

3 L'incassament   da   las   taxas   sa   drizza   tenor   la   lescha   davart   la   giurisdicziun administrativa (LGA) dals 31 d'avust 2006.

4. Disposiziun finala

Disposiziun transitorica

Art.  16 1 Questa   lescha   è   applitgabla   per   documents   uffizials   che   vegnan   redigids   u retschavids d'in organ public suenter l'entrada en vigur da questa lescha.

5

171.000

Tabella da las modificaziuns - tenor conclus

Conclus 19-04-2016 14-06-2022

Entrada en vigur 01-11-2016 01-01-2025

Element relasch Art. 13 al. 2

Modificaziun emprima versiun midada

Publicaziun en la CUL 2016-019 2023-008

6

171.000

Tabella da las modificaziuns - tenor element

Element relasch Art. 13 al. 2

Conclus 19-04-2016 14-06-2022

Entrada en vigur 01-11-2016 01-01-2025

Modificaziun emprima versiun midada

Publicaziun en la CUL 2016-019 2023-008

7